Кожны год у нашай краіне адзначаюцца юбілеі таленавітых беларускіх пісьменнікаў. Гэты навучальны год таксама багаты на юбіляраў. Настаўнікі і вучні нашай школы не пакідаюць без увагі юбілейныя даты зорачак беларускай літаратуры. Чацвер 13 верасня прайшоў пад назвай Яны нарадзіліся восенню. У падрыхтоўцы гэтага дня прынялі ўдзел настаўнікі Жылінская В. М. і Курневіч А.М. Пад іх кіраўніцтвам вучні аформілі каляровы стэнд з партрэтамі восеньскіх пісьменнікаў-юбіряраў, прайшліся па класах з інфармацыйнымі паведамленнямі. Вучням старэйшых класаў была прапанавана літаратурная хвілінка Мудрыя цытаты Сяргея Грахоўскага. Дзеці слухалі яскравыя радкі пісьменніка, які вучыў жыць з дабром і ўвагай да людзей. Спадзяёмся, што павучальныя радкі таленавітага паэта са шматпакутным лёсам не пакінулі абыякавымі слухачоў.